דירה 7א

דירה 7א (באנגלית: Apartment 7A) הוא סרט אימה פסיכולוגי אמריקאי משנת 2024 בהפקת "פרמאונט פליירס", "סאנדיי נייט הפקות" (אנ') ו"פלטינום דיונס". ביימה נטלי אריקה ג'יימס שגם כתבה את התסריט בצוותא עם כריסטיאן וייט, על פי סיפור מקורי וטיוטת תסריט מאת סקיילר ג'יימס. בתפקידים הראשיים: ג'וליה גארנר, דיאן ויסט, קווין מקנאלי וג'ים סטרג'ס. הסרט הוא פריקוול ל"תינוקה של רוזמרי" משנת 1968, ומהווה שלב רביעי במסגרת זיכיון תינוקה של רוזמרי (אנ') אשר בנוסף לסרט המקורי מ-1968, כולל את סרט הטלוויזיה "ראו מה קרה לתינוקה של רוזמרי" (אנ') משנת 1976, ומיני-סדרה (אנ') בת שני פרקים משנת 2014, המהווה עיבוד טלוויזיוני לספר המקור ולספר ההמשך משנת 1997, "בנה של רוזמרי" (אנ'). בכורת הסרט התקיימה במסגרת פסטיבל הקולנוע "פנטסטיק פסט (אנ')" 2024 שהתקיים באוסטין, טקסס, וב-27 בספטמבר 2024 הוא יצא לצפייה בשירות הזרמת המדיה "פרמאונט+", ובשווקים בינלאומיים נבחרים. זה היה פרק הזמן הארוך ביותר בהיסטוריה של הקולנוע, בין סרט קודם להמשכון שלו. בשנת 1965, טרי ג'ונופריו היא רקדנית צעירה ילידת נברסקה שעברה לניו יורק, היא מתגוררת בשכירות עם חברתה אנני, גם היא רקדנית, ומשתתפת במחזמר "נשקיני, קייט" (אנ') המוצג בבברודוויי. במהלך אחת ההצגות, טרי מועדת על הבמה, נפגעת קשה בקרסולה, ההצגה מופסקת והיא מובהלת לבית חולים. כעבור ארבעה חודשים, אף שהיא עדיין צולעת, טרי מנסה שוב ושוב להשיג תפקיד ביאטרון, אך ללא הצלחה. טרי עוברת מבחן במה אצל מפיק התיאטרון אלן מרשנד. כשהוא מגלה שהיא "הבחורה שנפלה", מרשנד הופך את המבחן למעשה של התעמרות והשפלה, אך טרי לא נשברת. כשמרשנד יוצא מהתיאטרון, היא עוקבת אחריו לביתו בבית הדירות "בראמפורד". כשהיא מסבירה לשוער את מטרת בואה, טרי נתקפת בחילה, יוצאת החוצה ומקיאה על המדרכה. בני הזוג הקשישים מיני ורומן קסטבט, המתגוררים ב"בראמפורד", אוספים אותה לדירתם, ואחרי שהיא מתאוששת, הם מציעים לה דירה שבבעלותם בקצה המסדרון, בחינם, ומסבירים שהם עשו כך בעבר עם מישהי אחרת. כשהיא פורקת את חפציה, טרי מוצאת נעל בלט שבתוכה רשום השם "ג'ואן סבאלסקי". הזוג קסטבט מזמינים את טרי להצטרף לקוקטייל בדירתו של אלן מרשנד, אך כשהיא מגיעה לשם, מתברר שהקסטבטים ביטלו את הגעתם, והיא האורחת היחידה. אחרי כוס משקה אלכוהולי, הכרתה של טרי מתערפלת. היא מתעוררת מסיוט לילה ומוצאת את עצמה במיטה אצל מרשנד. מדבריו נרמז שהם קיימו יחסי מין, והוא מבשר לה שהיא התקבלה למקהלה בהצגה שהוא מעלה. טרי מתוודעת לדיירים נוספים ב"בראמפורד". אחת מהם, לילי גרדיניה, נותנת לטרי מִשְׁחָה רפואית לקרסול. באותו לילה טרי חווה שוב סיוט מפחיד, אך בבוקר מצב הקרסול משתפר באורח פלא. שכן נוסף, דוקטור ספירסטין, רופא מיילד, נותן לה כרטיס ביקור שלו, והקסטבטים נותנים לה ענק עם קמע כמתנה לחג המולד. טרי נתקפת בחילת בוקר ומבקרת אצל ד"ר ספירסטין שמבשר לה שהיא הרה. דבר ההיריון נודע במהרה למרשנד ולקסטבטים. טרי מגלה מסדרון נסתר המוביל לדירתה של לילי גרדיניה, שם היא מוצאת פתק ספר כישוף. היא גונבת את הספר ומגלה בו ציור של הקמע שהקסטבטים נתנו לה, ביחד עם תצלום בו נראית אישה כפותה יולדת שד. טרי נתקפת כאבים, מטלפנת לד"ר ספירסטין ומביעה באוזניו חשש שמשהו לא תקין עם התינוק שלה. הוא מורה לה לארוז תיק ולהגיע אליו, ומסביר שהיא כנראה נתקפה היסטריה שלפני לידה, ולכן עליה להתאשפז על מנת להגן על עצמה ועל התינוק. טרי בורחת מהאשפוז ומשאירה את הקמע. בגיליון ישן של ירחון ענייני התיאטרון "Playbill" היא מוצאת את שמה של ג'ואן סבאלסקי, והולכת לבקר בתיאטרון שבו עבדה ג'ואן. המנהל מספר לטרי שג'ואן עזבה את התיאטרון לפני ששיה חודשים, הבטיחה לבוא למחרת לקחת את חפציה, אך לא חזרה מאז. במזוודה שג'ואן השאירה אחריה, טרי מוצאת את תפילת נהמחרוזת, וכן ספר של הברית החדשה שבו מודגש פסוק 9 בפרק "התגלות 12" (אנ') בספר חזון יוחנן: ”וַיֻּשְׁלַךְ הַתַּנִּין הַגָּדוֹל הַנָּחָשׁ הַקַּדְמוֹנִי אֲשֶׁר־נִקְרָא שְׁמוֹ מַלְשִׁין וְשָׂטָן הַמַּדִּיחַ תֵּבֵל כֻּלָּהּ הוּא הֻשְׁלַךְ אָרְצָה וּמַלְאָכָיו עִמּוֹ הֻשְׁלָכוּ.” מכיוון שטרי מבינה את טיבו של התינוק שהיא עומדת ללדת, היא הולכת לעבור הפלה לא בטוחה, בךווייתה של אנני ליונג. עם תחילת ההליך, טרי בועטת באופן לא-רצוני באישה המבצעת אותו, והאישה נתקפת בפרכוס. טרי מסבירה לאנני שהיא צריכה לטםל בהריון בכוחות עצמה. טרי חוזרת ל"בראמפורד" ומוצאת מקום פולחן שבמרתפו יש ציורי קיר וכלים הקשורים לטקס דתי. אלן מופיע ומסביר לטרי שזה המקום שבו היא הרתה את התינוק שלה. הוא מקניט אותה, וטרי דוקרת אותו בפגיון מגולף שנמצא בכלי הפולחן. יצור שטני מקורנן מופיע במקום, וטרי נמלטת לדירתה, שם היא מוצאת את הזוג קסטבט. היא מנסה לדקור את עצמה בבטן, אך נופלת לרצפה כשהיא מתעוותת מכאבים. רומן קסטבט מסביר לטרי שהתינוק שלה נועד לרשת את השטן ולשנות את העולם. רומן ומיני לוקחים את טרי לפגוש את שאר השכנים המקדמים אותה בברכה. מיני עונדת שוב את הקמע על צווארה של טרי. רומן מכריז "אלוהים מת, ו-1965 היא השנה הראשונה", הוא מרים כוסית "לחיי השטן", וטרי מצטרפת לברכה. היא מבצעת ריקוד אמנותי לצלילי השיר "Be My Baby", תוך כדי הריקוד היא מגיעה לחלון וקופצת אל מותה. הקסטבטים ניגשים למקום, ורואים שוטרים מתשאלים את רוזמרי וגאי וודהאוס. במרץ 2022 פורסם שדיאן ויסט וג'וליה גארנר יככבו במותחן הפסיכולוגי "דירה 7א", בבימויה של נטלי אריקה ג'יימס. בפרויקט נטלו חלק שלוש חברות במשותף: המותג "פרמאונט פליירס" של "סרטי פרמאונט", "סאנדיי נייט הפקות" (אנ') ו"פלטינום דיונס", ויפיקו ג'ון קרסינסקי, אליסון סיגר, מייקל ביי, אנדרו פורם (אנ') ובראד פולר (אנ'). בעקבות הצלחת סדרת סרטי "מקום שקט", ב"פרמאונט פליירס" הוחל בפיתוח מספר תסריטים באותו סגנון, ומביניהם נבחר התסריט של "דירה 7א" להיכנס לשלב קדם הפקה. בינואר ובמרץ 2022 פורסם שגארנר וויסט, בהתאמה, צורפו לצוות השחקנים, ובהמשך נמסר על צירופן של מארלי סו (אנ') ורוזי מקיואן (אנ'). ב-29 ביוני 2022 פרסם אתר חדשות האימה "בלאדי דיסגסטינג" (אנ') מידע, שלפיו הסרט הוא למעשה פריקוול ל"תינוקה של רוזמרי" (1968). לאור העובדה שחברת "סרטי פרמאונט" היא בעלת הזכויות על "תינוקה של רוזמרי", הידיעה הצביעה על כך שכבר לפני 15 שנה נקשר שמו של ג'ון קרסינסקי לרימייק לסרט, ועל כך שלפי אתר IMDb, ב"דירה 7א" נכללות דמויות שהופיעו בסרט מ-1968: "רוזמרי וודהאוס", "גאי וודהאוס", ו"רומן קסטבט". באוגוסט 2022 אישר איגוד התסריטאים האמריקאי את רשימת הקרדיטים ליוצרי הסרט, ואת היותו מבוסס על ספר המקור של איירה לוין.. הסרט צולם בעיר ניו יורק ובלונדון. שלב הצילומים החל ב-15 במרץ 2022 בלונדון. באפריל 2022 פרסם ה"דיילי מייל" תמונות שבהן נראית ג'וליה גארנר במהלך צילומי סצנות מהסרט באיסט אנד של לונדון. על סיומם הרשמי של הצילומים נמסר ב-4 ביוני באותה שנה, אך הם נמשכו, והסתיימו מעשית רק באוקטובר 2022. צילומים חוזרים ונוספים התקיימו במהלך אפריל-מאי 2023. הצגות הבכורה של "דירה 7א" התקיימו ב-20 בספומבר 2024 במסגרת פסטיבל "פנטסטיק פסט" 2024, והופץ לצפייה ב-27 בספטמבר באותה שנה בשירות הזרמת המדיה "פרמאונט+" בארצות הברית, ובשווקים בינלאומיים נבחרים. ההודעה על מועד יציאת הסרט כללה פרסום כרזה רשמית ראשונה. במאגר ביקורות הסרטים "Rotten Tomatoes", הסרט זוכה ל-40% דעות חיוביות בשקלול 75 ביקורות, עם דירוג ממוצע של 5.10/10. סיכום דעות המבקרים הוא, שהסרט מורכב באופן מבריק תוך משחק סולידי. אולם הזיכרון המתמשך של "תינוקה של רוזמרי", כמו גם תבנית צפויה למדי של פריקוול, משווים לסרט ערך משני. ציון הסרט באתר "Metacritic" הוא 48/100, בשקלול 18 ביקורות המוגדרות כמעורבות או ממוצעות. "דירה 7א", במסד הנתונים הקולנועיים IMDb (באנגלית) "דירה 7א", באתר Rotten Tomatoes (באנגלית) "דירה 7א", באתר Metacritic (באנגלית) "דירה 7א", קדימון הסרט בערוץ "Paramount Plus", באתר יוטיוב, 29 באוגוסט 2024 Bowles, Simon. 7A - IN PRODUCTION - Due for international release October 2024. Simon Bowles Official Website. Retrieved June 19, 2024 Fantastic fest 2024. Fantastic Fest Official Website “ROSEMARY’S BABY” PREQUEL “APARTMENT 7A” TO DEBUT ON PARAMOUNT+ THIS FALL. Scream Horror Magazine, May 11, 2024. retrieved June 19, 2024 ציוץ של לטרבוקסד ברשת החברתית אקס (טוויטר), 16 באוגוסט 2024 Facundo, Rodrigo (January 20, 2023). Apartment 7A: Will A Prequel to Rosemary's Baby Come Out After 55 Years?. Game Rant, retrieved March 28, 2023 Kroll, Justin (March 14, 2022). Dianne Wiest Joins Julia Garner In Paramount Thriller ‘Apartment 7A’. Deadline Hollywood, retrieved July 2, 2022 Kroll, Justin (March 18, 2022). Natalie Erika James To Direct Thriller ‘Apartment 7A’ For Paramount Players, Sunday Night Productions And Platinum Dunes. Deadline Hollywood, retrieved July 2, 2022 Kit, Borys (March 18, 2022). John Krasinski’s Sunday Night Productions Reteams With Platinum Dunes for ‘Apartment 7A’. The Hollywood Reporter, retrieved July 2, 2022 kroll, Justin (january 7, 2022). Julia Garner To Star in Thriller ‘Apartment 7A’ For Paramount Players, Sunday Night And Platinum Dunes. Deadline Hollywood, retrieved July 2, 2022 Dalton, Ben (June 9, 2022). Production wraps on Paramount's ‘Apartment 7A’; Marli Siu joins cast. Screen Daly, retrieved July 2, 2022 Jackson, Angelique (March 16, 2023). CAA Signs ‘Blue Jean,’ ‘Apartment 7A’ Actor Rosy McEwen. Variety, retrieved March 28, 2023 Miska, Brad (Jun 29, 2022). ‘Rosemary’s Baby’ – Is Paramount’s ‘Apartment 7A’ a Secret Prequel?! (Exclusive). Bloody Disgusting, rtrieved July 2, 2022 Apartment 7A Credits Writers Guild of America West, retrieved June 19, 2024 Apartment 7A (Feature Film). Film & Television Industry Alliance Official Website, February 21, 2022. Retrieved June 19, 2024 Payne, Millie (April 25, 2022). Julia Garner sports fake blood and shows off a dramatic hair transformation as she films scenes for thriller Apartment 7A in east London. Daily Mail, retrieved March 28, 2023 Dalton, Ben (June 9, 2022). Production wraps on Paramount's ‘Apartment 7A’; Marli Siu joins cast (exclusive). Screen Daily, retrieved June 19, 2024 Hamman, Cody (June 9, 2022). Apartment 7A: Marli Siu stars in recently wrapped Platinum Dunes thriller with Julia Garner. Joblo, retrieved July 2, 2022 Miska, Brad (June 9, 2022). Apartment 7A’ – Filming Wraps on ‘Relic’ Director’s Next Starring “Ozark’s” Julia Garner!. Bloody Disgusting, retrieved July 2, 2022 WRAAAAAPPED on APARTMENT 7A. What a ride 🫠🫠🫠. Natalie Erika James via Instagram, retrieved March 28, 2023 Ruimy, Jordan (April 26, 2024). ‘Apartment 7A’: Paramount’s Prequel to ‘Rosemary’s Baby’ Set for Streaming Release. World of Reel, retrieved Junf 19, 2024 APARTMENT 7A. Fantasticfest24 Official Website, retrieved October 14, 2024 Grobar, Matt (August 15, 2024). Fantastic Fest Unveils 2024 Lineup Featuring ‘Terrifier 3,’ ‘Apartment 7A,’ ‘Anora,’ ‘Never Let Go’ & More. Deadline Hollywiid, retrieved August 17, 2024 Grobar, Matt (July 17, 2024). Paramount+ Unveils Premiere Date, First-Look Photos For Julia Garner Thriller ‘Apartment 7A,’ A Prequel To Horror Classic ‘Rosemary’s Baby’. Deadline Hollywood, retrieved August 17, 2024 Apartment 7A. Rotten Tomatoes, retrieved October 14, 2024 Apartment 7A. Metacritic, retrieved October 14, 2024